उन्होंने बताया कि युवा चैनल के लिए बीजेपी मुख्यालय में ही एक स्टूडियो बनाया गया है, जहां से कार्यक्रमों का प्रसारण होगा। उन्होंने कहा कि इस टीवी चैनल के जरिए बीजेपी जनता, खासकर युवाओं के साथ जुड़ने की कोशिश करेगी। युवा चैनल के बारे में जानकारी देते हुए उन्होंने बताया कि पार्टी की विचारधारा, कार्यक्रमों और आंदोलनों की जानकारी देने के साथ ही इस पर मनोरंजन के कार्यक्रम भी प्रसारित किय जाएंगे। उन्‍होंने बताया कि न्‍यूज चैनलों की तर्ज पर विभिन्‍न मामलों पर बहस के लिए युवा टीवी के स्‍टूडियो में पार्टी से अलग विचार रखने वाले लोगों को भी बुलाया जाएगा। गौरतलब है कि इस युवा इंटरनेट टीवी चैनल को पार्टी की आईटी सेल ने विकसित किया है। इसका प्रसारण प्रत्‍येक दिन पांच से शाम सात बजे तक होगा।